**Vysvetlenie súťažných podkladov č. 8 zo dňa 1.3.2021**

Otázka:

1.

Verejný obstarávateľ vyžaduje pre splnenie podmienok účasti uvedených v § 34 ods. 1 písm. b) ZVO predložiť min. 2 referencie - stavby futbalových ihrísk s umelou trávou štandardných rozmerov /min. však. od (d x š) 90m x 45m do (d x š) 120m x 90m/. Verejný obstarávateľ zároveň požaduje predložiť z predloženého zoznamu prác jednu referenciu realizácie futbalového ihriska štandardných rozmerov s gumenou podložkou s potvrdením odberateľa v zmysle § 34 ods.1 písm. b) ZVO.

V prípade, že uchádzač má zverejnené referencie na webovom sídle Úradu pre verejné obstarávanie, uvedie ich v zozname svojich referencií s poznámkou UVO. Ak z referencie UVO nevyplýva preukázanie minimálnej úrovne spôsobilosti, verejný obstarávateľ odporúča, aby uchádzač v ponuke uviedol informácie preukazujúce požadovanú úroveň spôsobilosti.

Uchádzač môže v zmysle § 39 ZVO dočasne nahradiť doklady vyplneným jednotným európskym dokumentom alebo použiť čestné vyhlásenie. Uchádzač môže v JEDe prehlásiť splnenie podmienok účasti technickej alebo odbornej spôsobilosti prostredníctvom globálneho údaja (alfa) uvedeného v oddiele IV. Časti jednotného európskeho dokumentu.

Chápeme správne, že uchádzač môže na preukázanie technickej alebo odbornej spôsobilosti využiť technické a odborné kapacity inej osoby, bez ohľadu na ich právny vzťah podľa podmienok uvedených v 34 ods. 3 ZVO?

***Odpoveď:***

„Postup verejného obstarávateľa a súťaž sa riadi zákonom o verejnom obstarávaní, a nie je teda vylúčená ani aplikácia § 34 ods. 3.“